ประกาศสำนักงานตำรวจแห่งชาติ เรื่อง การกำหนดหน่วยงานและเขตอำนาจการรับผิดชอบหรือเขตพื้นที่การปกครอง ของส่วนราชการ (ฉบับที่ 21) พ.ศ.2562
ประกาศสำนักงานตำรวจแห่งชาติ
เรื่อง การกำหนดหน่วยงานและเขตอำนาจการรับผิดชอบหรือเขตพื้นที่การปกครอง
ของส่วนราชการ (ฉบับที่ ๒๑)
พ.ศ. ๒๕๖๒
 

ตามที่ได้มีประกาศสำนักงานตำรวจแห่งชาติ
เรื่อง การกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ
(ฉบับที่ ๑๙) พ.ศ. ๒๕๖๑ ลงวันที่ ๑๔ กันยายน พ.ศ. ๒๕๖๑ โดยมีผลใช้บังคับตั้งแต่วันที่
๑ ตุลาคม พ.ศ. ๒๕๖๑ นั้น

เนื่องจากได้มีการตรากฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
(ฉบับที่ ๑๑) พ.ศ. ๒๕๖๒ เปลี่ยนแปลงชื่อ กองบังคับการถวายความปลอดภัยและปฏิบัติการพิเศษ
กองบัญชาการตำรวจสอบสวนกลาง เป็น กองบังคับการตำรวจมหาดเล็กราชวัลลภรักษาพระองค์ ๙๐๔
กองบัญชาการตำรวจสอบสวนกลาง รวมทั้งเปลี่ยนแปลงชื่อกองกำกับการถวายความปลอดภัย ๑ ถึง
กองกำกับการถวายความปลอดภัย ๖ เป็น กองกำกับการ ๑ ถึง กองกำกับการ ๖ และกองกำกับการสายตรวจถวายความปลอดภัย
เป็น กองกำกับการสายตรวจ จึงมีความจำเป็นต้องแก้ไขการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการดังกล่าวเสียใหม่

ฉะนั้น
อาศัยอำนาจตามความในมาตรา ๖ แห่งพระราชกฤษฎีกาแบ่งส่วนราชการสำนักงานตำรวจแห่งชาติ
พ.ศ. ๒๕๕๒ ข้อ ๕ ของกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ คำสั่งสำนักนายกรัฐมนตรี
ที่ ๓๒๓/๒๕๖๐ ลงวันที่ ๔ ธันวาคม พ.ศ. ๒๕๖๐ เรื่อง มอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี
นายกรัฐมนตรีจึงออกประกาศกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้
ดังต่อไปนี้

ข้อ
๑ ให้ยกเลิกการกำหนดหน่วยงานและเขตอำนาจการรับผิดชอบหรือเขตพื้นที่การปกครองของกองบังคับการถวายความปลอดภัยและปฏิบัติการพิเศษ
กองบัญชาการตำรวจสอบสวนกลางตามประกาศสำนักงานตำรวจแห่งชาติ เรื่อง การกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ
(ฉบับที่ ๑๙) พ.ศ. ๒๕๖๑ ลงวันที่ ๑๔ กันยายน พ.ศ. ๒๕๖๑

ข้อ
๒ ให้กำหนดหน่วยงานและเขตอำนาจการรับผิดชอบหรือเขตพื้นที่การปกครองของกองบังคับการตำรวจมหาดเล็กราชวัลลภรักษาพระองค์
๙๐๔ กองบัญชาการตำรวจสอบสวนกลางโดยมีรายละเอียดตามบัญชีแนบท้ายประกาศนี้

ข้อ ๓[๑] ประกาศฉบับนี้ให้มีผลใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ
ณ วันที่ ๒๕ มกราคม พ.ศ. ๒๕๖๒
พลเอก ประวิตร
วงษ์สุวรรณ
รองนายกรัฐมนตรี
ปฏิบัติราชการแทน
นายกรัฐมนตรี
[เอกสารแนบท้าย]

 ๑.
บัญชีแสดงหน่วยงานและเขตอำนาการรับผิดชอบหรือเขตพื้นที่การปกครอง ของกองบัญชาการตำรวจสอบสวนกลาง
 ๒.
บัญชีแสดงหน่วยงานและเขตอำนาจการรับผิดชอบหรือเขตพื้นที่การปกครอง ของกองบัญชาการตำรวจสอบสวนกลาง

(ดูข้อมูลจากภาพกฎหมาย)


พัชรภรณ์/ธนบดี/จัดทำ
๒๕
เมษายน ๒๕๖๒

[๑]
ราชกิจจานุเบกษา เล่ม ๑๓๖/ตอนพิเศษ ๒๔ ง/หน้า ๑/๒๗ มกราคม ๒๕๖๒